Document ID: /roh_data/filtered/fineweb-2-filterrobots_roh.jsonl.gz/20622

Cun questas decisiuns suonda la Chombra pitschna per gronda part las propostas dal Cussegl federal. Per lez èsi impurtant da stgaffir dapli flexibladad en dumondas da l'ierta e ch'il dretg d'ierta giaja era a prà cun la realitad da viver d'ina gronda part da la populaziun, ha declerà la cussegliera federala Karin Keller Sutter.
Anc betg schlià il problem dal concubinat
En in punct decisiv è il Cussegl dals chantuns dentant anc betg suandà la regenza. La maioritad na vul betg ch'in partenari survivent en in concubinat ha il dretg sin in sustegn finanzial da l'ierta. Il Cussegl federal ha vulì ina tala regla, sch'il pèr ha vivì ensemen dapi almain 5 onns e sche la mort dal partenari procura tar il partenari survivent per grondas difficultads finanzialas.
Ord l'archiv:
Avant radund in onn aveva il Cussegl federal preschentà las midadas ch'el propona per la lescha d'ierta:
RR novitads 12:00